utala suli nanpa wan la ma pi ma Elopa li suli e kulupu utala ona. jan li pali e tomo utala telo mute e ilo utala mute. wile utala li suli lon ma Elopa. ike lili la, utala li kama. ilo utala sin pi utala ni li suli e utala ni. ilo utala sin ni li kon moli li tomo tawa utala suli li tomo tawa sewi utala li mute. utala ni li kepeken nasin utala pi tomo anpa la utala ni li suli.
ma Kanse en ma Juke en ma Losi li toki e ni: "mi mute li jan pona." ma Tosi en ma Esalasi Mosijo li toki e ni: "mi mute li jan pona." ma Losi en ma Sopisi li toki e ni: "mi mute li jan pona."
jan Pan Petanan (toki Tosi: Franz Ferdinand) li kama tan ma Esalasi Mosijo. ona li tawa ma tomo Salajepo lon ma Posan. jan Kawilo Pinsi li moli e jan Pan Petanan. ni li ike mute tawa jan pi ma Esalasi Mosijo. ni la, ma Esalasi Mosijo li toki e utala tawa ma Sopisi. ma Lusi li toki e ni: "ma Sopisi li ma pona mi. ma Sopisi li utala la, mi utala." ma Tosi en ma Esalasi Mosijo la, ijo li sama tawa ma Tosi. ma Kanse la, ijo li sama tawa ma Losi.
ma Tosi li toki e ni: "mi wile utala e ma Kanse. mi utala kepeken nasin utala Silipen. nasin utala Silipen la, mi wile utala e ma Pesije." tawa ma Juke la, ma Pesije li ma pona. ni la, ma Juke utala e ma Tosi e ma Esalasi Mosijo.